Diari Oficial de la Generalitat Valenciana


Sumari del DOGV 4305, del 01-08-2002 (2002/8272)

ORDE de 23 de juliol de 2002, del conseller d'Obres Públiques, Urbanisme i Transports, per la qual s'establix el preu del bitllet senzill per a una zona i mínim per a dos zones en l'àmbit AB dels servicis de transport públic regular de viatgers per carretera integrats en l'àrea de transport metropolità de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/07/23/(1)/dof/vci/html**

### Dades del document

Número de DOGV
:   4305

Data del DOGV
:   01-08-2002

Secció del DOGV
:   I. DISPOSICIONS GENERALS

Número del document
:   2002/8272


Data del document
:   23-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Descriptors 

:   * transport de viatgers
    * fixació de preus
    * legislació
    * transport per carretera
    * tarifa de viatgers

ORDE de 23 de juliol de 2002, del conseller d'Obres Públiques, Urbanisme i Transports, per la qual s'establix el preu del bitllet senzill per a una zona i mínim per a dos zones en l'àmbit AB dels servicis de transport públic regular de viatgers per carretera integrats en l'àrea de transport metropolità de València. [2002/M8272]
  
La Generalitat Valenciana té la competència exclusiva en matèria dels transports terrestres l'itinerari dels quals discórrega íntegrament dins dels seus límits territorials.
  
Fent ús de la seua competència, la Generalitat Valenciana regula la matèria de tarifes per als servicis de transport públic regular de viatgers d'ús general per carretera.
  
La citada activitat reguladora ha de tindre en compte les prescripcions normatives vigents, entre les quals es troba l'article 19 de la Llei 16/1987, de 30 de juliol, d'Ordenació dels Transports Terrestres, segons la redacció que dóna l'article 80 de la Llei 24/2001, de 27 de desembre, de Mesures Fiscals, Administratives i d'Orde Social, que entre altres coses, indica que les tarifes del transport públic i de les seues activitats auxiliars i complementàries hauran de cobrir la totalitat dels costos reals de l'activitat esmentada en condicions normals de productivitat i organització, a més de permetre una adequada amortització, un raonable benefici empresarial i una correcta prestació del servici, així mateix, també ha de tindre's en compte l'article 28 del Reial Decret 1211/1990, de 28 de setembre, que aprova el reglament de la Llei 16/87, el qual indica que, per a determinar les tarifes ha de tindre's en compte l'estructura de costos del servici i que qualsevol variació substancial del conjunt d'elements que integren eixa estructura de costos comporta una modificació de tarifes.
  
La distinta evolució que s'ha produït al llarg dels últims anys en els distints components de costos i ingressos en les empreses que operen en l'Àrea Metropolitana de València, han produït un desequilibri entre estos dos corrents de fluxos financers, que afecten l'equilibri econòmic de les concessions de l'Àrea Metropolitana.
  
L'especial importància que té en el transport metropolità la política de tarifes com a instrument de coordinació entre les empreses operadores, así com l'existència de títols multimodals de coordinació, aconsellen donar un tractament particular als bitllets anomenats senzills o d'un sol ús.
  
En este sentit, la Comissió Executiva de l'Entitat de Transport Metropolità de València (ETM), fent ús de les facultats que li atribuïx el paràgraf 4 de l'article 7 de la Llei 9/2000, de 23 de novembre, de Constitució de l'Entitat de Transport Metropolità i l'apartat 3 de l'article 13 dels seus estatuts, aprovats per Acord del Consell de la Generalitat Valenciana, de 5 d'octubre de 2001, va adoptar, en la sessió realitzada el passat 5 de juny, proposar l'establiment de determinats preus per al bitllet senzill d'una zona, així com el mínim per a dos zones, per a l'àmbit més urbà de les corones AB
  
En virtut del que s'ha exposat i fent ús de les competències que me atribuïx l'article 7 del Decret 210/2001, de 18 de desembre, del Consell de la Generalitat Valenciana,
  
ORDENE
  
Article únic
  
El preu del bitllet senzill per a una zona, així com el mínim per a dos zones AB, dels servicis de transport públic regular de viatgers integrats en l'àmbit de l'Àrea de Transport Metropolità de València, queda establit en 0,80 euros, inclosos impostos i assegurança obligatòria de viatgers.
  
Disposicions finals
  
Primera
  
L'Entitat de Transport Metropolità de València dictarà les instruccions que siguen necessàries per a l'execució i desenrotllament de la present orde.
  
Segona
  
La present orde entrarà en vigor al dia següent de la seua publicació en el Diari Oficial de la Generalitat Valenciana


Còpia Permalink ELI